Bluminqton məktəbi
Bluminqton məktəbi (ing. Bloomington School) — sosial və iqtisadi elmlər üzrə tədqiqatçılar qrupunun qeyri-rəsmi adı. Bluminqton məktəbi 1970-ci illərdə İndiana Universitetində, Bluminqton, ABŞ-da yaranmışdır. Onun təsisçiləri 2009-cu il üçün iqtisadiyyat üzrə Alfred Nobel mükafatı laureatı Elinor Ostrom və onun həyat yoldaşı, federalizm və siyasi proseslərin öyrənilməsi sahəsində tanınmış mütəxəssis Vinsent Ostromdur. Təşkilati cəhətdən Bluminqton məktəbi əsasən Siyasət Təhlili və Siyasi Nəzəriyyə Mərkəzində yerləşir və 2012-ci ilin iyun ayına qədər E. Ostrom rəhbərlik edirdi. Bu elmi məktəb institusional proseslərin tədqiqi sahəsində aparıcı istiqamətlərdən biridir